open-index/open-wikipedia-markdown huggingface dataset:
எம். கே. முகம்மது இப்ராகிம் இராவுத்தர்

**எம்.கே.முஹம்மது இப்ராஹிம் இராவுத்தர் **(M.K. Mohamed Ibrahim Rowther பிறப்பு:1885 இறப்பு:1940) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி நகராட்சியின், முன்னாள் தலைவரும் ஆவார்.

## பிறப்பு
இவர் திருநெல்வேலி மாவட்டம் எட்டையபுரத்தில் 1885 ஆம் ஆண்டு காசியப்ப இராவுத்தருக்கு மகனாகப் பிறந்தார். காசியப்ப இராவுத்தர் எட்டயபுரத்திலிருந்து திருச்சிக்கு குடிபெயர்ந்தார், இவர் பெரும் வணிகரும் நிலச்சுவான்தாரும் ஆவார்.

## தொழில்
முஹம்மது இப்ராஹிமின் அண்ணன் யூசுப் இறந்த பிறகு அவரது தந்தையின் மண்ணெண்ணெய் டீலர்ஷிப் மற்றும் தோல் தொழிற்சாலைகளை கவனித்துக் கொண்ட இப்ராகிம், குடும்பத் தொழிலை வேகமாகப் பன்முகப்படுத்தி, பெட்ரோல் விநியோகத்தில் பெரும் பங்கு வகித்தார். (அவருக்கு 18 பெட்ரோல் நிலையங்கள் இருந்தன) திருச்சி - தஞ்சை மாவட்டத்திற்க்கான மண்ணெண்ணை முகவராகவும் இருந்தார்.   திருச்சி, சென்னை மற்றும் ஹைதராபாத் ஆகிய இடங்களில் தோல் தொழிற்சாலையை நிறுவி இருந்தார். தோல்களை இங்கிலாந்து, ஜெர்மனி, பிரான்சு போன்ற நாடுகளுக்கு பெருமளவில் ஏற்றுமதி செய்து வந்தார்.

எம்.கே. கன்ஸ்ட்ரக்சன்ஸ் என்ற கட்டுமான நிறுவனத்தின் அதிபராகவும் இருந்தார். இந்நிறுவனமானது ஈரோடு சந்திப்பு தொடருந்து நிலையம், மதுரை எர்ஸ்கைன்ஸ் மருத்துவமனையின் ஒரு பகுதி (இப்போது அரசு ராஜாஜி மருத்துவமனை என மறுபெயரிடப்பட்டுள்ளது), காக்கிநாடா துறைமுகம் (ஆந்திரப் பிரதேசம்), சிக்மகளூர் ரயில் நிலையம் (கர்நாடகா) மற்றும் திண்டுக்கல்லில் உள்ள ரயில்வே ஊழியர் குடியிருப்புகள், இன்னும் பல நெடுஞ்சாலைகளையும் கட்டியுள்ளனர்.

## அரசியல்
இப்ராஹிம் திருச்சி மக்கள் ஆதரவை பெற்ற ஒரு தலைவராக இருந்தார்,  அவர் 1925-28 வரை திருச்சிராப்பள்ளி நகராட்சி துணைத் தலைவராகவும் 1928-31 வரை திருச்சிராப்பள்ளி நகராட்சி தலைவராகவும் பணியாற்றினார்.

அவர் மூத்த சுதந்திரப் போராட்ட வீரர் பி.ரத்தினவேல் தேவரின் நெருங்கிய நண்பராக இருந்தார், மேலும் நகரத்தில் இன நல்லிணக்கத்தைப் பாதுகாக்க பல சமயங்களில் அவருடன் ஒத்துழைத்தார்.

## குடும்பம்
இப்ராஹிமுக்கு ருக்கையா பீவி என்ற மனைவியும், அப்துல் சலாம், அப்துல் ஹக்கீம் மற்றும் அப்துல் பஷீர் என மூன்று மகன்கள் உள்ளனர், இதில் அப்துல் சலாம் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

## இறப்பு
இப்ராஹிம் 2 டிசம்பர் 1940 ஆம் ஆண்டு திருச்சியில் காலமானார்.
## நினைவு பூங்கா
பொதுமக்களின் பயன்பாட்டிற்க்காக திருச்சி மேலப்புலிவார் ரோட்டில் இவர் தானமாக மாநகராட்சிக்கு கொடுத்த இடம் இவர் நினைவாக இபுராஹிம் பூங்காவாக செயல்பட்டு கொண்டிருக்கின்றது.

## மேற்கோள்கள்

பகுப்பு:1885 பிறப்புகள்
பகுப்பு:1940 இறப்புகள்
பகுப்பு:திருச்சி மாவட்ட மக்கள்
பகுப்பு:இந்திய முஸ்லிம்கள்
கீதா கபூர் (கலை விமர்சகர்)

**கீதா கபூர்** (*Geeta Kapur* ; பிறப்பு 1943) ஒரு புகழ்பெற்ற இந்திய கலை விமர்சகரும், கலை வரலாற்றாசிரியரும், புது தில்லியைச் சேர்ந்த கண்காணிப்பாளரும் ஆவார் . இவர் இந்தியாவில் கலை விமர்சன எழுத்தின் முன்னோடிகளில் ஒருவர். மேலும், இந்தியன் எக்சுபிரசு குறிப்பிட்டது போல், "மூன்று தசாப்தங்களாக இந்திய சமகால கலை கோட்பாட்டின் துறையில் ஆதிக்கம் செலுத்தி வருகிறார்". இவரது எழுத்துகளில் கலைஞர்களின் தனிவரைநூல்கள், கண்காட்சி பட்டியல்கள், புத்தகங்கள், கலை, திரைப்படம், கலாச்சாரக் கோட்பாடு பற்றிய பரவலாக தொகுக்கப்பட்ட கட்டுரைகளின் தொகுப்புகள் அடங்கும். நாடக இயக்குநர் அனுராதா கபூர் இவரது தங்கையாவார்.

கலைக்கான பங்களிப்புக்காக 2009ஆம் ஆண்டில் இந்திய அரசால் இவருக்கு பத்மசிறீ விருது வழங்கப்பட்டது.

## சுயசரிதை
இவர், புதுதில்லியின் நவீனப் பள்ளியின் முதல்வராக இருந்த எம். என். கபூருக்கும் அவரது மனைவி அமிர்தா கபூருக்கும்  மகளாக 1943இல் பிறந்தார். நவீனப் பள்ளியில் இவரின் தந்தை 1947 முதல் 1977 வரை முதல்வராக இருந்தார். கீதா நியூயார்க் பல்கலைக்கழகத்திலிருந்தும், இலண்டன் அரசகழக கலைக்கல்லூரியிலிருந்தும் கலையில் இரு முதுகலைப் பட்டங்களைப் பெற்றுள்ளார். இவரின் கணவர் விவன் சுந்தரம் இந்தியாவைச் சேர்ந்த சமகால கலைஞராவார்.

## பணிகள்
*ஜர்னல் ஆஃப் ஆர்ட்ஸ் அண்ட் ஐடியாஸ்* நிறுவனத்தின் (தில்லி) நிறுவனர்-ஆசிரியர்களில் ஒருவரான இவர், *தேர்ட் டெக்ஸ்ட்* (இலண்டன்), *மார்க்* (மும்பை) மற்றும் *ARTMargins* ஆகியவற்றின் ஆலோசனைக் குழுக்களிலும் இருந்தார். இவர் *வெனிஸ் பினேல்ஸ்* (2005), *தக்கார்* (2006), *ஷார்ஜா* (2007) ஆகிய கலைக்கண்காட்சிகளின் நடுவர் உறுப்பினராக இருந்தார். இவர் குகன்ஹெய்ம் அருங்காட்சியகம், ஆங்காங்கில் உள்ள ஆசிய கலை காப்பகம், கொச்சி-முசிரி பினாலேயில் ஆசிய கலை மன்றத்தில் உறுப்பினராக உள்ளார்.

2011 இல், ஆங்காங்கை தளமாகக் கொண்ட ஆசியா கலை காப்பகம் (AAA) அவர்களின் காப்பகத்தை எண்ணிமப்படுத்தி, பிப்ரவரி 2011 இல் புதுதில்லியின் ஜவகர்லால் நேரு பல்கலைக்கழகத்தில் "மற்றொரு வாழ்க்கை"  என்ற தலைப்பில் ஒரு கண்காட்சியை நடத்தியது.

இவர் 1967 முதல் 1973 வரை தில்லி இந்திய தொழில்நுட்பக் கழகத்தில் மனிதநேயம் மற்றும் சமூக அறிவியல் துறையில் கற்பித்தார். இவர் சர்வதேச அளவில் விரிவுரை செய்கிறார். சிம்லாவில் உள்ள இந்திய மேம்பட்ட ஆய்வு நிறுவனம், கேம்பிரிட்சு பல்கலைக்கழகத்தில் கிளார் ஹால், புது தில்லி தீன் மூர்த்தியில் உள்ள நேரு நினைவு அருங்காட்சியகம் & நூலகத்தில் வருகை தரும் ஆசிரியராக கற்பித்துள்ளார்.

## சான்றுகள்

## வெளி இணைப்புகள்
* Video discussing Geeta Kapur's influence.

பகுப்பு:பத்மசிறீ விருது பெற்ற கலைத் துறையினர்
பகுப்பு:1943 பிறப்புகள்
பகுப்பு:வாழும் மக்கள்
கீதா கபூர் (நடன இயக்குநர்)

**கீதா கபூர்** (*Geeta Kapoor* ; பிறப்பு 5 சூலை 1973) ஓர் இந்திய நடன இயக்குநரும், தொலைக்காட்சி ஆளுமையும் ஆவார். இவர் பாலிவுட் படங்களில் பணியாற்றியதற்காகவும், ; டான்ஸ் இந்தியா டான்ஸ், சூப்பர் டான்சர், *இந்தியா கே மஸ்த் கலந்தர்* , *இந்தியாஸ் பெஸ்ட் டான்சர்* போன்ற உண்மைநிலை நடன நிகழ்ச்சிகளில் நடுவர்களில் ஒருவராகவும் அறியப்படுகிறார்.

## தொழில்
கீதா கபூர் தனது 15 வயதில் பிரபல பாலிவுட் நடன இயக்குநர் பராக் கான் குழுவில் சேர்ந்து தனது வாழ்க்கையைத் தொடங்கினார். பின்னர் குச் குச் ஹோத்தா ஹை, தில் தோ பாகல் ஹாய், கபி குஷி கபி கம், மொஹபதீன், ஓம் சாந்தி ஓம், பாம்பே ட்ரீம்ஸ் (2004) உள்ளிட்ட பல படங்களில் உதவி நடன இயக்குநராகப் பணியாற்றினார். ஃபிஸா (2000), அசோகா, சாதியா (2002), *ஹேய் பேபி* (2007), *தோடா பியார் தோடா மேஜிக்* (2008), *அலாதின்* (2009), *டீஸ் மார் கானின் ஷீலா கி*, *ஜவானி* (2010), தேரே நால் லவ் ஹோ கயா (2011), *ஷிரின் பர்ஹத் கி தோ நிகல் படி* (2012) உட்பட பல பாலிவுட் படங்களில் இவர் நடன இயக்குநராக இருந்துள்ளார்.  கீதா கபூர் விருது விழாக்கள் மற்றும் *டெம்ப்டேஷன் ரீலோடட்* போன்ற இசை நிகழ்ச்சிகளுக்கும் நடனமாடியுள்ளார். மேலும் பெப்சி இந்தியன் பிரீமியர் லீக் 2013இன் தொடக்க விழாவிற்கும் நடனம் அமைத்துள்ளார்.

கபூர், ஜீ தொலைக்காட்சி ஒளிபரப்பப்பட்ட டான்ஸ் இந்தியா டான்ஸ் (பருவம்1) என்ற உண்மைநிலை நிகழ்ச்சியின் மூலம் தொலைக்காட்சியில் அறிமுகமானார். இதில் மிதுன் சக்கரவர்த்தி, ரெமோ டிசோசா, டெர்ரென்ஸ் லூயிஸ் ஆகியோரும் இணை நடுவர்களாக இருந்தனர். *கீதா கி கேங்* என்று அழைக்கப்படும் ஒரு குழுவிற்கு இவர் பயிற்சி அளித்தார்.

## மேற்கோள்கள்

## வெளி இணைப்புகள்
* 
* Filmography

பகுப்பு:இந்தியப் பெண் நடனக் கலைஞர்கள்
பகுப்பு:1973 பிறப்புகள்
பகுப்பு:வாழும் மக்கள்
மோர்கன் ஸ்டான்லி

**மோர்கன் ஸ்டான்லி** ஒரு அமெரிக்க பன்னாட்டு முதலீட்டு வங்கி மற்றும் நிதி சேவை நிறுவனம் ஆகும். இதன் தலைமையகம் நியூயார்க் நகரத்தின் மிட் டவுன் மன்ஹாட்டனில் உள்ள மோர்கன் ஸ்டான்லி கட்டிடத்தில் 1585 பிராட்வேயில் உள்ளது. 42 க்கும் மேற்பட்ட நாடுகளில் அலுவலகங்கள் மற்றும் 60,000 க்கும் அதிகமான ஊழியர்கள், நிறுவனத்தின் வாடிக்கையாளர்களில் பெருநிறுவனங்கள், அரசாங்கங்கள், நிறுவனங்கள் மற்றும் தனிநபர்கள் உள்ளனர்.  மோர்கன் ஸ்டான்லி 2018 ஆம் ஆண்டின் மிகப்பெரிய அமெரிக்க நிறுவனங்களின் பார்ச்சூன் 500 பட்டியலில் 67 வது இடத்தைப் பிடித்தது . 

## அடிப்படைத் தொழில் விளக்கம்
மோர்கன் ஸ்டான்லி ஒரு நிதிச் சேவை நிறுவனம் ஆகும், இது அதன் துணை நிறுவனங்கள் மூலம்  அரசாங்கங்கள் மற்றும் தனிநபர்களுக்கான மூலதனத்தை விநியோகிக்கிறது. மேலும் நிதி ஆலோசனை, நிதி மேலாண்மை, வர்த்தக சேவை ஆகிய சேவைகளை வழங்கி வருகிறது. நிறுவனம் மூன்று வணிகப் பிரிவுகளில் செயல்படுகிறது: நிறுவனப் பத்திரங்கள்(Institutional Securities), செல்வ மேலாண்மை(Wealth Management) மற்றும் முதலீட்டு மேலாண்மை(nvestment Management). 
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
புல்புல் சர்மா

**புல்புல் சர்மா** (*Bulbul Sharma*) (பிறப்பு 14 அக்டோபர் 1952) ஓர் இந்திய ஓவியரும், எழுத்தாளருமாவார். இவர் தற்போது புது தில்லியில் இருக்கிறார். தற்போது, இவர் குழந்தைகளுக்கான புதிய இலக்கியச் சிறுகதைகளின் தொகுப்பில் பணிபுரிகிறார்.

## சுயசரிதை
சர்மா புதுதில்லியில் பிறந்தார். தனது குழந்தைப்பருவ நாட்களின் பெரும்பகுதியை மத்தியப் பிரதேசத்தின் பிலாய் என்ற எஃகு நகரத்தில் கழித்தார். 1972இல் புதுதில்லியின் ஜவகர்லால் நேரு பல்கலைக்கழகத்தில் ஊருசிய மொழியிலும், இலக்கியத்திலும் பட்டப்படிப்பை முடித்தார். அதன் பிறகு உயர்கல்விக்காக மாஸ்கோ அரசுப் பல்கலைக்கழகத்திற்குச் சென்றார்.

1973இல் இந்தியாவுக்குத் திரும்பிய பிறகு, இவர் ஓவியம் வரைவதைத் தொடர்ந்தார். புதுதில்லியில் உள்ள கலைஞர்களுக்கான வளாகமான காவ்ரியில் சேர்ந்தார்.   1985-ல் தான் எழுத்தை தனது முழுநேர தொழிலாக எடுத்தார். இவர் இந்தியாவிலும் வெளிநாட்டிலும் தனது ஓவியங்களின் பல கண்காட்சிகளை நடத்தினார். இவரது ஓவியங்கள் தேசிய நவீன கலைக்கூடம், லலித் கலா அகாதமி, சண்டிகர் அருங்காட்சியகம்,  யுனிசெஃப் நோராட், தேசிய சுகாதார நிறுவனம், வாசிங்டன், நேரு மையம், லண்டன் ஆகியவற்றில் இடம் பெற்றன.

இவர் ஸ்டேட்ஸ்மேன் என்ற பத்திரிக்கையில் வாராந்திர பத்திகளை எழுதத் தொடங்கினார். பல்வேறு வெளியீட்டாளர்களுக்கான குழந்தைகள் புத்தகங்களையும் திருத்தினார்.

இவரது கதைகள் பிரான்சிய மொழி, இத்தாலிய மொழி, இடாய்ச்சு, பின்னிய மொழி போன்றவற்றில் மொழிபெயர்க்கப்பட்டுள்ளன. இவரது மற்ற விருப்பங்களில் ஊனமுற்ற குழந்தைகளுக்கு பறவைகளைப் பார்க்கவைப்பதும் , கற்பிப்பதும் ஆகியவை அடங்கும்.

## புத்தகங்கள்
சர்மா கடந்த 15 வருடங்களாக சிறப்பு குழந்தைகளுக்கான கலை மற்றும் கதை சொல்லும் பட்டறைகளை நடத்தியுள்ளார். இவர் சிறுகதைத் தொகுப்புகளுடன் தொடங்கி பின்னர் புதினங்கள், குழந்தைகளுக்கான புத்தகங்களை நோக்கி முன்னேறினார்

## சான்றுகள்

பகுப்பு:இந்தியப் பெண் ஓவியர்கள்
பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:1952 பிறப்புகள்
நளபானா பறவைகள் சரணாலயம்

**நளபானா பறவைகள் சரணாலயம்** இந்தியாவின் ஒடிசா மாநிலத்தில் வங்காள விரிகுடாவை ஒட்டி அமைந்த சில்கா ஏரியின் மையத்தில் அமைந்த நளபனா தீவுப் பகுதியில் அமைந்துள்ளது. இது சுமார் 16 சதுர கிலோ மீட்டர்  பரப்பளவு கொண்டது. 1987-ஆம் ஆண்டு முதல் இது பறவைகள் சரணாலயம் எனும் தகுதி பெற்றது.  ஆண்டுதோறும் குளிர்காலத்தில் இங்கு வலசை வரும் வெளிநாட்டுப் பறவைகளுக்கு இத்தீவு முக்கிய புகலிடமாகும். மழைக் காலத்தில் நளபானா தீவு ஓரளவு நீரில் மூழ்கும். குளிர்காலத்தில் பருவமழை குறையும்போது, நீர் நிலைகள் குறைந்து தீவு படிப்படியாக வெளிப்படும்.  இத்தீவுப் பகுதிகளில் சைபீரியா, சீனா, ஜப்பான் மற்றும் வட துருவத்தில் உள்ள இயற்கை வாழ்விடங்களில் நிலவும் உறைபனி காலத்தின் போது, அங்குள்ள பறவைகள் சில்கா ஏரியின் நளபானா தீவிற்கு வரத் தொடங்கும். இங்கு வலசை வரும் பறவைகள்: பெரிய பூநாரைகள், வரித்தலை வாத்துகள், கருவால் மூக்கன்கள், ஊசிவால் வாத்துகள், அன்றில்கள்,கார்வெண் மீன்கொத்திகள், தட்டைவாயன்கள்  தெரக்கு உள்ளான்கள் கோலியத் ஹெரான்கள் மற்றும் கிழக்கத்திய கர்லுவ் ஆகும். மேலும்  இத்தீவுப் பகுதியில் தோணியாமை, ஆவுளியா, காலற்ற கடற்பல்லிகள், மீன்பிடிப் பூனை போன்ற கடல் விலங்குகளும் உள்ளது.   
## படக்காட்சிகள்

File:DerrisPinnata.jpg|புங்கைப் பூக்கள்
File:Sanderlings Im IMG 9382.jpg|சாண்டர்லிங் பறவை
File:Terek Sandpiper I IMG 9379.jpg|தெரக்கு உள்ளான்
File:Kentish plover I2 IMG 9384.jpg|கெண்டிஷ் பிலேவர் 
File:Northernshoveler-Chilika.jpg|தட்டைவாயன் 
File:Lesser Flamingos I3 - Chilika IMG 9295.jpg|பூநாரை 
File:Migratory Flamingos at Chilika.jpg|நளபானாவிற்கு வலசை வரும் பூநாரைகள் 
File:Black tailed Goodwit at Chilika I5 IMG 9350.jpg|கருவால் மூக்கன்
File:Pied Kingfisher at Chilika I IMG 9396.jpg|கார்வெண் மீன்கொத்தி
File:FalcoPeregrinusBabylonicusGould.jpg|வல்லூறு
File:CorroboreeSeaEagle.jpg|வெள்ளை வயிறு கடற்கழுகு
File:GreenSeaTurtle-2.jpg|தோணியாமை 
File:Dugong Marsa Alam.jpg|ஆவுளியா 
File:Anguidae.jpg|காலற்ற கடற்பல்லிகள்
File:Prionailurus viverrinus 1.jpg|மீன்பிடிப் பூனை 
File:Boat_ride_on_Chilika_Lake,_Balugaon,_Odisha,_India.jpg|
File:Parikuda Iseland Chilika.jpg|பரிகுடா தீவு
File:Balugaon_on_Chilika,_Odisha,_India.jpg|பலுகோன் தீவு
File:Red Crab at Chilika.jpg|சிவப்பு நண்டு 

## இதனையும் காண்க
* சில்கா ஏரி
*இந்தியாவில் பறவைகள் சரணாலயங்கள்
*இந்தியச் சரணாலயங்கள்

## மேற்கோள்கள்

பகுப்பு:இந்தியாவில் உள்ள பறவைகள் காப்பகங்கள்
ஜே. பாக்யலட்சுமி

**ஜே.பாக்யலட்சுமி** (*J. Bhagyalakshmi*) ஓர் இந்தியப் பத்திரிகையாளரும், கவிஞரும் புதின ஆசிரியருமாவார். இவர் மேம்பட்ட மேலாண்மை, மக்கள் தொடர்பு, புத்தக வெளியீடு ஆகியவற்றில் சான்றிதழ் பெற்றிருக்கிறார். பத்திரிகையாளராக அறியப்பட்ட இவர் இந்திய தகவல் சேவை (ஐஐஎஸ்) அதிகாரி, மத்திய ஊரக வளர்ச்சி அமைச்சகத்தின் ஊடக இயக்குநர், மத்திய தகவல் மற்றும் விளம்பர அமைச்சகத்தின் தலைமை ஆசிரியர், வெளியீட்டு பிரிவு ஆசிரியர், இந்திய மக்கள் தொடர்பு நிறுவனத்தின் வெளியீட்டு பிரிவு தலைவர், பல்வேறு வெளியீடுகளில் தொடர்பு மற்றும் இணை பேராசிரியர் என பணியாற்றியுள்ளார். மேலும், இவர் இந்திய மற்றும் வெளிநாட்டு விமர்சனம் மற்றும் தொடர்பாளர் போன்ற பத்திரிகைகளின் ஆசிரியராக இருந்தார். இவர் தற்போது சுயாதீன பத்திரிகையாளராகவும், ஊடக ஆலோசகராகவும், மக்கள் தொடர்பு நிறுவனங்களில் விருந்தினர் ஆசிரியராகவும் பணிபுரிகிறார்.

## சுய சரிதை
சித்தூர் மாவட்டம் மதனப்பள்ளியில் பிப்ரவரி 2, 1940 இல் பிறந்தார். தேசிய தலைநகரம் தில்லியில் குடியேறினார். இவர் ஆங்கில இலக்கியங்களைப் படித்தார். மேலும், தகவல்தொடர்புகளில் பயிற்சி பெற்றார். பொதுநலவாயத் திட்டத்தின் கீழ் *எனர்ஜோ-சைபர்நாட்டிக் ஸ்ட்ராடஜி* மேம்பட்ட மேலாண்மை, பொது உறவுகள் , புத்தக வெளியீட்டில் சான்றிதழ்களையும் பெற்றார். சார்க் , ஆப்பிரிக்க ஆசிய கிராமப்புற மறுசீரமைப்பு அமைப்பின் கீழ் கிராமப்புற வளர்ச்சியைப் படிக்க வங்காளதேசம், சப்பான், இலங்கை, சீனா, திபெத், பூடான், எகிப்து, சிரியா ஆகிய நாடுகளுக்கு பல்வேறு ஆய்வுகளுக்காக பயணம் செய்துள்ளார்.

முன்னதாக இந்திய தகவல் சேவைகளில், இவர் இயக்குநர் (ஊடகம்), (ஊரக வளர்ச்சி அமைச்சகம்), 13 மொழிகளில் வெளிவந்த *யோஜனா* பத்திரிகையின் தலைமை ஆசிரியர், உட்பட பல்வேறு ஊடகப் பதவிகளை வகித்தார். இவர் இந்திய மக்கள் தொடர்பு நிறுவனத்தில் கற்பித்தார். மேலும், வெளியீட்டுத் துறைக்கு தலைமை தாங்கினார். இவர் மக்கள் தொடர்பில் தொகுப்பாளர் (ஐஐஎம்சி), இந்திய மற்றும் வெளிநாட்டு விமர்சனம் (வெளியுறவு அமைச்சகம்) ஆகியவற்றிலும் பணியாற்றினார். பதிப்பாசிரியர் பிரிவின் ஆசிரியராக, பல்வேறு தலைப்புகளில் பல புத்தகங்களைத் திருத்தியுள்ளார். இவரது தொழில் வாழ்க்கையின் தொடக்கத்தில் இவர் விளம்பரம் மற்றும் காட்சி விளம்பர இயக்குனரகத்திலும், ஒன்றிய அரசுப்பணியாளர் தேர்வாணையத்திலும் ஆராய்ச்சி அதிகாரியாக பணியாற்றினார்.
## ஒரு ஆசிரியராக
ஆங்கிலத்திலும், தெலுங்கிலும் எழுத்தாளராக அறியப்பட்ட, இவர் 45 க்கும் மேற்பட்ட புத்தகங்களை எழுதியுள்ளார். ஆரம்ப காலங்களில், இவர் ஜானகி என்ற புனைப்பெயரில் எழுதினார். இவரது வெளியீடுகளில் தொகுப்புகள், கவிதைத் தொகுப்புகள், இலக்கிய விமர்சனம், மொழிபெயர்ப்புகள் ஆகியவை உள்ளன. பல்வேறு பாடங்களில் புத்தகங்களையும் திருத்தியுள்ளார்.
இருமொழி எழுத்தாளராக முத்திரை பதித்த ஜே. பாக்யலட்சுமி 45 -க்கும் மேற்பட்ட வெளியீடுகளைக் கொண்டுள்ளார். இவரது படைப்புகள் ஆந்திர ஜோதி, ஆந்திரபத்ரிகா [1], ஆந்திரஜனதா, புஸ்தகம், கதாஞ்சலி, ஆந்திரபிரபா, பத்திரிகை, அனாமிகா, ஆந்திரபூமி, உதயம், பிரஜாமாதா, டெல்லி தெலுங்குவாணி, விஜயா, விதுரா, திரிவேணி போன்ற இதழ்களிலும் வெளியிடப்பட்டுள்ளன.

## சான்றுகள்

பகுப்பு:வாழும் மக்கள்
பகுப்பு:தெலுங்கு எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:இந்தியப் பெண் ஊடகவியலாளர்கள்
அபிநய் வட்டி

**அபிநய் வட்டி** (*Abhinay Vaddi*) என்பவர் ஒரு இந்திய நடிகர். இவர் தமிழ் மற்றும் தெலுங்கு மொழி திரைப்படங்களில் முதன்மையாக பணியாற்றுகிறார்.

## தொழில்
தாசரி நாராயண ராவ் இயக்கிய தெலுங்கு படமான *யங் இந்தியா* (2010) படத்தின் மூலம் அபிநய் அறிமுகமானார். இவர் *விளம்பரம்* என்ற படத்தின் வழியாக தமிழில் அறிமுகமாக இருந்தார், ஆனால் படத்தில் ஏற்பட்ட தாமதத்தின் காரணமாக கணித மேதை இராமசனின் வாழ்க்கை வரலாற்றை அடிப்படையாகக் கொண்ட *[[ராமானுசன் (திரைப்படம்)|ராமானுசன்]]* திரைப்படம் தமிழில் இவரது முதல் படமாக ஆனது. தமிழ்த் திரையுலகைச் சேர்ந்த முக்கிய நடிகர்களைக் கொண்ட தொடர் கலைக்காணல்களுக்குப் பிறகு அவருக்கு இந்தப் பாத்திரதில் நடிக்க வாய்ப்பு வழங்கப்பட்டது. ராமானுசனைப் போல, அபிநய்யும் கணிதத்திலும் வல்லவர். படத்தின் ஒவ்வொரு காட்சியும் முதலில் தமிழிலும் பின்னர் ஆங்கிலத்திலும் படமாக்கப்பட்டது. வெவ்வேறு பார்வையாளர்களுக்காக இந்த பதிப்புகளுக்கு இடையில் மாற்றங்கள் செய்யப்பட்டன. *இந்தியன் எக்ஸ்பிரசின்* ஒரு விமர்சகர் எழுதிய பட விமர்சனத்தில், "ராமானுசனாக  திறமையான அறிமுக நடிகர் நடித்திருப்பது படத்தின் சிறப்பம்சம். நீங்கள் ராமானுசனை அபிநயிடம் காண முடியும். அவர் ஏற்று சித்தரித்த மேதையின் பாத்திரம் கிட்டத்தட்ட குறைபாடற்றது. "  *[[சென்னை 600028 II]]* இல் அபிநய் எதிர்மறை சிறப்பு பாத்திரத்தில் நடித்தார். உளவியல் பரபரப்பூட்டும் திரைப்படமான *மைக்கேலாகிய நான்* என்ற படத்தில் இவர் முக்கியக் கதாபாத்திரத்தில் நடிக்கிறார். இவருடன்  வசுந்தரா காஷ்யப் மற்றும் மாலோபிகா பானர்ஜி ஆகியோர் நடிக்கின்றனர் . சிம்ரன் மற்றும் திரிசா நடித்த *சுகர்* என்ற படத்தில் அபிநய் கதாநாயகனாக நடிக்கிறார். படத்தில் இவருக்கு ஜோடியாக சிம்ரன் நடிக்கிறார்.

## தனிப்பட்ட வாழ்க்கை
இவரது தாத்தா ஜெமினி கணேசன் மற்றும் பாட்டி நடிகையர் திலகம் (மகாநடி) சாவித்திரி ஆகியோர் ஆவர். அபிநய் தேசிய அளவிலான மேசைப்பந்தாட்ட வீரராவார். தற்போது இவர் மேசைபந்தாட்டத்தில் தொழில்முறை விளையாட்டு வீரர்களுக்கு மாநில மற்றும் தேசிய அளவில் பயிற்சி அளிக்கிறார். வேளாண்மையில் ஆர்வம் கொண்ட இவர் சென்னையில் சொந்தமாக வேளாண் பண்ணை நடத்தி வருகிறார். .

இவர் ஆடை வடிவமைப்பாளரான அபர்ணாவை மணந்தார். இந்த இணையருக்கு ஸ்வஸ்திகா அபிநய் என்ற மகள் உள்ளார்.

## திரைப்படவியல்

* *குறிப்பில் ஏதும் குறிப்பிடப்படாதவை அனைத்தும் தமிழ் படங்களாகும்.*

### தொலைக்கட்சி

## விருதுகள் மற்றும் பரிந்துரைகள்

## குறிப்புகள்
 

## வெளி இணைப்புகள்
*

பகுப்பு:பிக் பாஸ் தமிழ் போட்டியாளர்கள்
பகுப்பு:1983 பிறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
ஜெ. கீதா ரெட்டி

**ஜெட்டி கீதா ரெட்டி** (*Jetti Geeta Reddy*) (பிறப்பு 1947) இந்திய தேசிய காங்கிரசு கட்சியைச் சேர்ந்த இந்திய அரசியல்வாதி ஆவார். இவர் ஓர் மகளிர் மருத்துவ நிபுணரும் கூட. இவர் தெலங்காணா சட்டமன்ற உறுப்பினராக 2014 முதல் 2018 வரை மேடக் மாவட்டத்தில் உள்ள ஜஹீராபாது தனி சட்டமன்றத் தொகுதியை பிரதிநிதித்துவப்படுத்தினார். இவர் சூலை 2021 முதல் தெலங்காணா பிரதேச காங்கிரசு குழுவின் செயல் தலைவராக உள்ளார்.

கீதா ரெட்டி பல்வேறு அரசாங்கங்களின் அமைச்சரவையில் அமைச்சராகவும் இருந்துள்ளார். கொனியேட்டி ரோசையாவின் அரசாங்கத்தின் போது சட்டமன்றத்தில் காங்கிரசு சட்டமன்ற உறுப்பினர்களின் தலைவராகவும் இருந்தார்.

## ஆரம்ப கால வாழ்க்கை
கீதா ரெட்டி, இந்திய குடியரசுக் கட்சியின் தலைவரும், முன்னாள் சட்டமன்ற உறுப்பினருமான ஈஸ்வரி பாய் என்பவரின் மகளாவார். இவர் ஐதராபாத்து உசுமானியா மருத்துவக் கல்லூரியில் மருத்துவம் பயின்றார். 1989இல் இலண்டன் அரச கழக மகப்பேறு நிபுணர்கள் மற்றும் மகளிர் மருத்துவக் கல்லூரியின் உறுப்பினர் பட்டியலில் சேர்ந்தார்.

## தொழில்
கீதா ரெட்டி மகளிர் நல மருத்துவ நிபுணராக பணிபுரிந்தார். இவர் 1971 முதல் 1977 வரை ஆத்திரேலியாவிலும், 1977 முதல் 1980 வரை இலண்டனிலும், 1980 முதல் 1982 வரை சவுதி அரேபியாவிலும் வாழ்ந்தார். பின்னர் இவர் இந்தியா திரும்பினார்.

### அரசியல் வாழ்க்கை
இவரும் இவரின் கணவர் இராமச்சந்திர ரெட்டியும், சவுதி அரேபியாவில் மருத்துவப் பயிற்சியை நடத்தி வந்தனர். 1985ஆம் ஆண்டில், முன்னாள் பிரதமர் ராஜீவ் காந்தியின் வேண்டுகோளின் பேரில், இந்திய தேசிய காங்கிரசு கட்சியின் சார்பாக கீதா பணியாற்றுவதற்காக தம்பதியினர் இந்தியா திரும்பினர். இவர் 1989இல் ஆந்திர சட்டமன்றத் தேர்தலில் போட்டியிட்டு, மேடக் மாவட்டத்தில் கஜ்வெல் தொகுதியின் சட்டமன்ற உறுப்பினரானார். 2004இல் மீண்டும் அந்த தொகுதியில் போட்டியிட்டு வெற்றி பெற்றார்.

2009 தேர்தலில், ஜஹீராபாது தொகுதியில் சட்டமன்ற உறுப்பினராகத் தேர்வு செய்யப்பட்டார். இத் தொகுதி 1957 முதல் ஒவ்வொரு தேர்தலிலும், காங்கிரசு வேட்பாளர்களையேத் தேர்ந்தெடுத்தது. பட்டியல் சாதியினருக்கான வேட்பாளர்களுக்காக ஒதுக்கப்பட்ட இடமாகவும் மாற்றப்பட்டது.

மாரி சன்னா ரெட்டி, கோட்லா விஜய பாஸ்கர ரெட்டி , எ. சா. ராஜசேகர் ஆகியோரின் அமைச்சரவையில் கீதா அமைச்சராக இருந்தார். ரோசைய்யா அரசாங்கத்தின் போது சட்டமன்றத்தில் காங்கிரசு கட்சித் தலைவராக இருந்தார்.

## குடும்பம்
ஜெ. கீதா ரெட்டி, மருத்துவர் இராமச்சந்திர ரெட்டியை மணந்தார். இவர்களுக்கு ஒரு மகள் இருக்கிறாள்.

## சான்றுகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:தெலங்காணா சட்டமன்ற பெண் உறுப்பினர்கள்
ஈஸ்வரி பாய்

**ஜெட்டி ஈஸ்வரி பாய்** (*Jetti Eshwari Bai*) (1 திசம்பர் 1918-25 பிப்ரவரி 1991) ஓர் இந்திய அரசியல்வாதி ஆவர். இவர் இந்திய குடியரசுக் கட்சியின் தலைவரும், சட்டமன்ற உறுப்பினருமாவார். இவர் உயர்சாதியினரால் தலைமுறை தலைமுறையாக அடிமைத்தனம் மற்றும் சாதி பாகுபாடுகளுக்கு உட்படுத்தப்பட்ட பிற்படுத்தப்பட்ட வகுப்பினரின் மேம்பாட்டிற்காக உழைத்தார்.

## வாழ்க்கை
ஈஸ்வரி பாய் 1 திசம்பர் 1918இல் பிறந்தார். சிக்கந்தராபாத்திலுள்ள பரோபரகரணி பள்ளியில் ஆசிரியராக தனது வாழ்க்கையைத் தொடங்கினார். பின்னர் சில்காகூடாவில் கீதா வித்யாலயா என்ற பள்ளியைத் தொடங்கி அந்த பகுதியில் உள்ள ஏழைப் பெண்களுக்கான பட்டறைகளை நடத்தினார்.

இவர் 1950இல் சிக்கந்திராபாத் நகராட்சி கழகத்தின் உறுப்பினராகப் பணியாற்றினார். இவர் 1960களில் குடிமக்கள் உரிமைக் குழுவை  நிறுவி ஐதராபாத்து நகராட்சி தேர்தலில் ஒரு அரசியலற்றக் கட்சி வேட்பாளராகப் போட்டியிட்டார். அந்தத் தேர்தலில் கட்சி நான்கு இடங்களை வென்றது.

அம்பேத்காரால் ஈர்க்கப்பட்டு, பட்டியல் சாதியினர் கூட்டமைப்பில்  சேர்ந்தார். மேலும், 1958 இல் கூட்டமைப்பு இந்தியக் குடியரசுக் கட்சி என மறுபெயரிடப்பட்டபோது, இவர் பொதுச் செயலாளராகத் தேர்ந்தெடுக்கப்பட்டார். பின்னர் கட்சியின் தலைவரானார். 1962 பொதுத் தேர்தல்களில் இவர் யெல்லரெட்டி சட்டமன்றத் தொகுதியில் இருந்து இந்தியக் குடியரசுக் கட்சி சார்பில் போட்டியிட்டு தோல்வியடைந்தார். ஆனால் 1967 தேர்தலில் வெற்றி பெற்றார். இவர் தெலங்கானா பிரஜா சமிதியின் துணைத் தலைவராக இருந்தார். மேலும், 1972 தேர்தலில் யெல்லரெட்டி தொகுதியிலிருந்து இந்தியக் குடியரசுக் கட்சி -தெலங்கானா பிரஜா சமிதி சார்பில் மீண்டும் போட்டியிட்டார்.  

பெண்கள் மற்றும் குழந்தைகள் நலத் தலைவராக, உயர் கல்வி வரை பெண் மாணவர்களின் இலவசக் கல்விக்கான சட்டத்தை கொண்டு வருவதில் முக்கியப் பங்கு வகித்தார். இவர் இந்திய சமூக நல மாநாட்டின் செயலாளராகவும், இந்திய செஞ்சிலுவை சங்கத்தின் உறுப்பினராகவும் இருந்தார். இவர் 1969இல் தெலங்கானா தனி மாநிலத்திற்காக போராடினார். இதற்காக சிறையிலும் அடைக்கப்பட்டார்.

## சொந்த வாழ்க்கை
இவருக்கு நான்கு சகோதரர்களும் ஒரு சகோதரியும் இருந்தனர். புனேவைச் சேர்ந்த பல் மருத்துவர் ஜெட்டி இலட்சுமிநாராயணனை 13 வயதில் திருமணம் செய்து கொண்டார். இவரின் மகள், ஜெ. கீதா ரெட்டி, இந்திய தேசிய காங்கிரசு கட்சியின் அரசியல்வாதியாவார்.

## இறப்பு
ஈஸ்வரி பாய் 25 பிப்ரவரி 1991 இல் இறந்தார். ஈஸ்வரி பாய் நினைவு விருது இவரது நினைவாக நிறுவப்பட்டது.

## மேற்கோள்கள்

பகுப்பு:1991 இறப்புகள்
பகுப்பு:1918 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
கோகு சியாமளா

**கோகு சியாமளா** (Gogu Shyamala) ஒரு தெலுங்கு மொழி எழுத்தாளர் மற்றும் பெண் ஆர்வலர்  மற்றும் ஒரு முக்கிய தலித் பெண் ஆவார்.

## சுயசரிதை
கோகு சியாமளா 1969 இல் ரங்கா ரெட்டி மாவட்டத்தில் உள்ள பெடெமுல் கிராமத்தில் பிறந்தார் .இப்போது இது தெலுங்கானாவின் ஒரு பகுதியாக உள்ளது. இவருடைய பெற்றோர் விவசாயத் தொழிலாளர்களாக இருந்தனர். உள்ளூர் நில உரிமையாளருக்கு வேலை செய்த ஒரு *வெட்டி* (ஊதியம் பெறாத தொழிலாளர்) குழுவின் தலைவராகவும் இருந்தார். அவர் தனது சகோதரர் ராமச்சந்திராவினால் விவசாயக் கூலிப் பணிக்கு நிர்பந்திக்கப்பட்டதாக கூறினார், தனது மூன்று உடன்பிறந்தவர்களில் இவர் மட்டுமே உயர்கல்வி பெற்றார். நிதி தடைகள் ஆரம்பத்தில் கல்லூரியில் சேர்வதைத் தடுத்தன, ஆனால் இறுதியில் அவர் டாக்டர் பி. ஆர். அம்பேத்கர் திறந்த பல்கலைக்கழகத்தில் இளங்கலைப் பட்டத்தைப் பெற்றார். அந்த நேரத்தில், அவர் இந்திய பொதுவுடைமைக் கட்சியின்  ஆர்வலராக ஆனார்.

## சமூக செயற்பாடு
2016 ஆம் ஆண்டில் ஒரு நேர்காணலில், கோகு சியாமளா இந்தியாவில் சாதி மற்றும் பாகுபாடு பற்றிய விழிப்புணர்வை ஒரு வயது வந்தவராக பின்வருமாறு விவரித்தார், "ஒரு குழந்தையாக எந்த பாகுபாடும் இருப்பதை நான் உணரவில்லை. வளர்ந்த பிறகுதான் நான் அதை உணர்ந்தேன். "  ஒரு மாணவர் தலைவராக, விடுதியின் வாழ்க்கை சூழல் மற்றும் உணவு வழங்கப்படும் முறைகள் ஆகியனவற்றை எதிர்த்தார். கல்லூரியில், பொதுவுடைமைக் கட்சியின் ஆதரவாளராக ஆனார், ஆனால் சுந்தூர் படுகொலையைத் தொடர்ந்து அதில் இருந்து விலகினார். அந்த சமயத்தில் இருந்து, இடதுசாரிகளைக் கேள்வி கேட்க ஆரம்பித்தார். நான் அம்பேத்கரை படிக்க ஆரம்பித்தேன், இந்திய சமூகத்தில் சாதி எவ்வளவு ஆழமாக வேரூன்றியுள்ளது என்பதை புரிந்து கொண்டேன். பொதுவுடைமை மதத்தை நீக்கியிருக்கலாம் என்பதை நான் புரிந்து கொண்டேன், ஆனால் சாதி பிளவு இன்னும் உள்ளது. இன்றும் கூட, நீங்கள் தலித் நாடாளுமன்ற உறுப்பினர்களைப் பார்ப்பதற்கான காரணம் இட ஒதுக்கீடு மட்டுமே, " என்று இவர் கூறுகிறார். இவர் தன்னை ஒரு தலித் பெண்ணியவாதியாக அடையாளப்படுத்துகிறார்.

ஐதராபாத் பல்கலைக்கழகத்தில் ரோகித் வேமுலாவின் தற்கொலையினைத் தொடர்ந்து, கோகு சியாமளா வெமுலா மற்றும் அவரது குடும்பத்திற்கு ஆதரவாக பல அறிக்கைகளை வெளியிட்டார், சாதி மற்றும் பெண்ணியம் தொடர்பாக ஆங்கில ஊடக நிகழ்வுகளில் கலந்துகொள்ள அழைக்கப்பட்டார்.

2001 இல் டர்பனில் நடந்த இனவெறிக்கு எதிரான உலக மாநாட்டில் அன்வேசி மற்றும் தலித் பெண்கள் மன்றத்தைப் பிரதிநிதித்துவப்படுத்தினார். இவர் அன்வேசி நிர்வாகக் குழுவின் உறுப்பினராக இருந்தார். மகளிர் ஆய்வுகளுக்கான அன்வேசி மையத்தில் இவரது தற்போதைய பணி குறிப்பிடத்தக்க தலித் பெண் அரசியல் தலைவர்களின் வாழ்க்கை வரலாற்றை உருவாக்குவதில் கவனம் செலுத்துகிறது. அவர் தற்போது குடும்ப வன்முறை மற்றும் தலித் பெண்கள் குறித்த ஆக்சுபாம் நிதியுதவி ஆராய்ச்சி திட்டத்தை முன்னெடுத்து வருகிறார்.

## சான்றுகள்


## வெளி இணைப்புகள்

* சுயவிவரம்

பகுப்பு:Articles with hCards
பகுப்பு:தலித் எழுத்தாளர்கள்
பகுப்பு:தெலுங்கு எழுத்தாளர்கள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:தலித் பெண் எழுத்தாளர்கள்
கே. வி. சௌந்தரராஜன்

**கே. வி. சௌந்தரராஜன்** (**Kodayanallur Vadamamalachery Soundararajan**) (பிறப்பு: 17 பிப்ரவரி 1925)  இந்தியத் தொல்லியல் ஆய்வகத்தின் கண்காணிப்பு அகழாய்வாளராக, சென்னை வட்டத்தில் பணிபுரிந்தவர். பின்னர் இணை தலைமை இயக்குநராக பதவி உயர்வு பெற்றார். இவர் 1940 மற்றும் 1950களில் மோர்டிமர் வீலர் மற்றும் வி. டி. கிருஷ்ணசாமி ஆகியோர்களுடன் இணைந்து தென்னிந்தியாவில் கற்காலம் மற்றும் பெருங்கற்காலத்திய தொல்லியல்  இடங்களை அகழாய்வு செய்தமைக்கு அறியப்படுகிறார்.

இவர் அகழாய்வு செய்த இடங்களில் குறிப்பிட்டத்தக்கவைகள்: சானூர் தொல்லியல் களம், செங்கல்பட்டு (1950-1952), குன்றத்தூர் (காஞ்சிபுரம் மாவட்டம்) (1955–56),  பேரூர், (கோவை மாவட்டம்) (1970–71, 1973–74) ஆகும். மேலும் இவர் கடலில் மூழ்கிய காவிரிப்பூம்பட்டினம் நகரத்தை 1960களில் அகழாய்வு செய்தார். 1990-ஆம் ஆண்டில் அயோத்தியில் உள்ள பாபர் மசூதி வளாகத்தில் நடைபெற்ற அகழாய்வுப் பணிக்குழுவில் இவர் இடம் பெற்றிருந்தார்.

கே. வி.  சௌந்தரராஜன், தொல்லியல் ஆய்வாளர் ஆர். வி. இராமனுடன் இணைந்து இவர் காவிரிப்பூம்பட்டினம் அகழாய்வுகள் குறித்து அறிக்கை வெளியிட்டார். மேலும் சானூர் தொல்லியல் களத்தின் அகழாய்வு அறிக்கையை கே. வி. சௌந்தரராஜன் மற்றும் என். ஆர். பானர்ஜி வெளியிட்டனர்.

## படைப்புகள்
; ஆய்வறிக்கைகள்
* 
* 
* 
* 
* 
* 
* 
; நூல்கள்
* 
* 
* 
* 
* 
## மேற்கோள்கள்

பகுப்பு:இந்தியத் தொல்லியல்
பகுப்பு:இந்தியத் தொல்லியலாளர்கள்
பகுப்பு:தமிழ்த் தொல்லியலாளர்கள்
மோர்டிமர் வீலர்

**சர் ராபர்ட் எரிக் மோர்டிமர் வீலர்** (**Sir Robert Eric Mortimer Wheeler**) (பிறப்பு:10 செப்டம்பர் 1890&nbsp;– 22 சூலை 1976)  ஐக்கிய இராச்சியத்தின் இராணுவ அதிகாரியாகவும், தொல்லியல் அறிஞரும் ஆவார். இவர் இந்தியத் தொல்லியல் ஆய்வகத்தின் எட்டாவது தலைமை இயக்குநராகவும், வேல்ஸ் மற்றும் இலண்டன் அருங்காட்சியகத்தின் இயக்குநராகவும் பணியாற்றியவர். இவர் இலண்டன் பல்கலைக்கழகக் கல்லூரியில் தொல்லியல் நிறுவனத்தையும் நிறுவியர் ஆவார். இவர் தொல்லியல் தொடர்பாக 24 நூல்களை எழுதி வெளியிட்டுள்ளார்.

## [[இந்தியத் தொல்லியல் ஆய்வகம்]] 1944–48
 
மோர்டிமர் வீலர் 1944-இல் இந்தியத் தொல்லியல் ஆய்வகத்தின் தலைமை இயக்குநர் பதவியில் 4 ஆண்டு ஒப்பந்த அடிப்படையில் பணியில் சேர்ந்தார். இவர் புது தில்லியில் தேசிய அருங்காட்சியகத்தை நிறுவினார்.

அக்டோபர் 1944-இல் இவர் தட்சசீலத்தில்  பி. பா. லாலுடன் இணைந்து ஆறு மாதம் அகழாய்வுப் பணியை துவக்கினார்.  சிந்துவெளி நாகரிகப் பகுதிகளான மொகஞ்சதாரோ மற்றும் அரப்பா பகுதிகளில் விரிவான அகழ்வாராய்ச்சிக்கு தலைமை தாங்கினார். மேலும் தென்னிந்தியாவில் அரிக்கமேடு தொல்லியல் களத்தில் அகழாய்வுப் பணி மேற்கொண்டதன் மூலம் ரோமப் பேரரசில் இருந்து பொருட்கள் வர்த்தகம் செய்த கிபி முதல் நூற்றாண்டின் ஒரு துறைமுகத்தை வெளிப்படுத்தினார். அகழ்வாராய்ச்சியின் போது இரண்டாம் உலகப் போர் முடிவடைந்த போதிலும், கடுமையான மழை மற்றும் வெப்பமண்டல வெப்பத்தால் அகழ்வாராய்ச்சி பாதிக்கப்பட்டது.  பின்னர் இவர் மைசூர் அருகே உள்ள பிரம்மகிரியில் ஆறு பெருங்கற்காலம் தொர்பான அகழ்வாராய்ச்சிகளை மேற்கொண்டார். இது தென்னிந்தியாவின்  தொல்பொருளியலுக்கான காலவரிசையைப் பெற அவருக்கு உதவியது.

## படைத்த நூல்கள்
மோர்டிமர் வீலரின் நூல்கள்: and again by Hawkes in her biography.

## மேற்கோள்கள்
### அடிக்குறிப்புகள்

### உசாத்துணை

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## மேலும் படிக்க
* Jane McIntosh, 'Wheeler, Sir (Robert Eric) Mortimer (1890–1976)', *Oxford Dictionary of National Biography*, Oxford University Press, 2004; online edn, September 2012 accessed 11 March 2013

## வெளி இணைப்புகள்
* "Sir Mortimer and Magnus" interview available on BBC iPlayer
* Dictionary of Art Historians 
* National Portrait Gallery

பகுப்பு:பிரித்தானியத் தொல்லியலாளர்கள்
பகுப்பு:1890 பிறப்புகள்
பகுப்பு:1976 இறப்புகள்
பகுப்பு:இந்தியத் தொல்லியலாளர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
ஜேம்ஸ் பி. கார்மன்

***ஜேம்ஸ் பேட்ரிக் கோர்மன்*** (*James Patrick Gorman*); பிறப்பு: 14 சூலை 1958) ஓர் ஆத்திரேலிய-அமெரிக்க நிதியாளர் ஆவார். இவர் மோர்கன் ஸ்டான்லியின் தலைவரும், தலைமை நிர்வாக அதிகாரியும் ஆவார் (2021 நிலவரப்படி). அதற்கு முன்பு அதே நிறுவனத்தில்  இணைத் தலைவராகவும், மூலோபாய திட்டமிடல்(Strategic Planning) துறையின்  இணைத் தலைமை அதிகாரியாகவும்  இருந்தார்.

## ஆரம்ப கால வாழ்க்கை
ஜேம்ஸ் பி.கோர்மன் ஆஸ்திரேலியாவில் உள்ள மெல்பேர்ணில் பிறந்தார். இவரின் உடன்  பிறப்புகள் 9 பேர் ஆவர். இவர் மெல்பேர்ணில் உள்ள சேவியர் கல்லூரியில் கல்வி கற்றார். மெல்போர்ன் பல்கலைக்கழகத்தில் இளங்கலை மற்றும் இளங்கலைச் சட்டம் பட்டங்களையும் பெற்றார். அங்கு இவர் குடியிருப்பு உறுப்பினராகவும், நியூமன் கல்லூரியின் தலைவராக இருந்தார்.

## தனிப்பட்ட வாழ்க்கை
கோர்மன் ஆஸ்திரேலியா மற்றும் அமெரிக்காவின் இரட்டை குடிமகன் ஆவார். இவர் மன்ஹாட்டனில் வசிக்கிறார். இவருக்கு இரண்டு குழந்தைகள் உள்ளனர். கோர்மன் 2019 இல் $ 27 மில்லியன் சம்பாதித்தார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் தொழிலதிபர்கள்
சிக்கமாரண்டஅள்ளி

**சிக்கமாரண்டஅள்ளி** (*Chikkamarandhahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643215. இந்த ஊரானது சிக்காமாரண்டஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 635 குடும்பங்களும் 2,568 மக்களும் வசிக்கின்றனர். இதில் 1,290 ஆண்களும் 1,278 பெண்களும் அடங்குவர்.

## கோயில்கள்
* சிக்கமாரண்டஅள்ளி திம்மராயசாமி கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கோபிநாத் கர்தா

**கோபிநாத் கர்தா** (**Gopinath Kartha)**  இந்திய வம்சாவளியைச் சேர்ந்த ஒரு முக்கிய படிகவியலாளர் ஆவார். 1927 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். 1967 ஆம் ஆண்டில், ரிபோநியூக்ளியேசு  என்ற நொதியின் மூலக்கூறு அமைப்பை கோபிநாத் தீர்மானித்தார். அமெரிக்காவில் தெளிவுபடுத்தப்பட்டு வெளியிடப்பட்ட முதல் புரத அமைப்பு இதுவாகும்.

## ஆரம்பகால வாழ்க்கை மற்றும் கல்வி
கோபிநாத் கர்த்தா இந்தியாவின் கேரளா மாநிலத்தில் ஆலப்புழாவுக்கு அருகில் உள்ள சேர்தலாவில் பிறந்தார். ஆலப்புழாவில் உள்ள சனாதனதர்ம வித்யாசாலாவில் பள்ளிக்குச் சென்றார். கணிதம், இயற்பியல் மற்றும் வேதியியலில் இளங்கலை பட்டயத்தை  திருவனந்தபுரம் பல்கலைக்கழகக் கல்லூரியில் இருந்து பெற்றார். 1950 ஆம் ஆண்டு இந்தியாவின் தமிழ்நாடு மாநிலத்தில் இருக்கும் சென்னை பல்கலைக்கழகத்தில் இயற்பியல் பாடத்தில் இளநிலை பட்டம் பெற்றார்.   1951 ஆம் ஆண்டு விசாகப்பட்டினத்தில் உள்ள ஆந்திரா பல்கலைக்கழகத்தில் கணிதத்தில் மற்றொரு இளநிலை பட்டமும் பெற்றார்.

1952 ஆம் ஆண்டு முதல் பெங்களூரில் உள்ள இந்திய அறிவியல் நிறுவனத்தில் பட்டப்படிப்பைத் தொடங்கினார். ஆனால் ஆலோசகர் ஜிஎன் ராமச்சந்திரனைப் பின்பற்றி இவர் மீண்டும் சென்னைப் பல்கலைக்கழகத்திற்குத் திரும்பினார். பட்டதாரி மாணவராக இவரும் ராமச்சந்திரனும் கொலாசன் மூலக்கூறின் மூன்று சுருள்  கட்டமைப்பில் பணிபுரிந்தனர்.

## தொழில்
1955 ஆம் ஆண்டு முனைவர் பட்டத்தை   முடித்த பிறகு  மும்பையில் உள்ள டாடா அடிப்படை ஆராய்ச்சி நிறுவனத்தில் 1956  ஆம் ஆண்டு வரை பணியாற்றினார். 1956 ஆம் ஆண்டு  கேவென்டிசு ஆய்வகத்தில் பிந்தைய முனைவர் பட்டப் பணிகளையும் பின்னர் 1957 ஆம் ஆண்டு முதல் 1958 ஆம் ஆண்டு வரை கனடாவின் தேசிய ஆராய்ச்சி மன்றத்திலும் பணி செய்தார்.

1959 ஆம் ஆண்டில் முனைவர் டேவிட் ஆர்கர் மற்றும் முனைவர் இயேக்  பெல்லோவுடன் இணைந்து பணியாற்ற புரூக்ளின் பல்தொழில்நுட்ப  நிறுவனத்திற்குச் சென்றார். பிறகு அதே ஆண்டில்  முழு புரூக்ளின் பல்தொழில்நுட்ப  நிறுவனத்தின் படிகவியல் குழு நியூயார்க்கில்  உள்ள ரோசுவெல் பார்க் விரிவான புற்றுநோய் மையத்திற்கு மாற்றப்பட்டது. தனது வாழ்க்கையின் இறுதி வரை ரோசுவெல் பார்க்கில் பணிபுரிந்தார்.   1972 ஆம் ஆண்டு  எட்டு மாதங்கள் கியோட்டோ பல்கலைக்கழகத்தில் உயிர் இயற்பியல் பேராசிரியராகவும் இருந்தார்.

ராமச்சந்திரன் மற்றும் கோபிநாத் கர்த்தாவால் முன்மொழியப்பட்ட கொலாசன் நொதியின் அமைப்பு ஆரம்பத்தில் பிரான்சிசு கிரிக் என்பவரால் சர்ச்சைக்கு உள்ளாக்கப்பட்டது. உண்மையில், இலண்டனை தளமாகக் கொண்ட நேச்சர் இதழுக்கான இவர்களின் கட்டுரை ஐந்து மாதங்களாக வெளியிடப்படவில்லை. அதே சமயம் கொலாசன் கட்டமைப்பிற்கான கிரிக் முன்மொழிவு சமர்ப்பிக்கப்பட்ட ஒரு மாதத்திற்குள் வெளியிடப்பட்டது. இருப்பினும்  இவர்களால் முன்மொழியப்பட்ட கொலாசன் அமைப்பு பின்னர் ஏற்றுக்கொள்ளப்பட்டது.

1984 ஆம் ஆண்டு சூன் மாதம் 18 ஆம் தேதியன்று கோபிநாத் கர்தா இறந்தார்.

## மேற்கோள்கள்


பகுப்பு:மலையாள அறிவியலாளர்கள்
பகுப்பு:ஆலப்புழை மாவட்ட மக்கள்
பகுப்பு:1984 இறப்புகள்
பகுப்பு:1927 பிறப்புகள்
பகுப்பு:20-ஆம் நூற்றாண்டு இந்திய இயற்பியலாளர்கள்
பிட்டி மொகந்தி

**பிட்டி மொகந்தி** (*Bitti Mohanty*, இறப்பு: 11 ஆகத்து 2024), **பிட்டிகோத்ரா மொகந்தி** என்றும் அழைக்கப்படும் இவர் ஒரு கணினிப் பொறியாளரும், அதிமுக்கியமான குற்றவாளியும் ஆவார். இந்தியாவின் அல்வாரில் ஒரு ஜெர்மன் சுற்றுலாப் பெண்ணை வன்கலவி செய்ததற்காக ஏழு ஆண்டுகள் சிறைத்தண்டனை விதிக்கப்பட்டார். மேலும் ஒடிசாவின் கட்டக்கில் இவரது நோய்வாய்ப்பட்ட தாயை சந்திக்க 20 நவம்பர் 2006 அன்று பிணையில் விடுவிக்கப்பட்ட பின்னர் தலைமறைவாக இருந்தார். இவர் கேரளாவின் கண்ணூரிலிருந்து, மார்ச் 9, 2013 சனிக்கிழமை அன்று கைது செய்யப்பட்டார். இவரது வழக்கு விரைவுன நீதிமன்றத்தால் நடத்தப்பட்ட மிக விரைவான வன்கலவி விசாரணைகளில் ஒன்றாகும்; புகார் அளித்த 15 நாட்களுக்குள் விசாரணை முடிந்தது. இவர் தண்டனை பெற்ற 8 மாதங்களுக்குள் பிணை வழங்கப்பட்டது. இந்தியக் காவல் பணி அதிகாரியான இவரின் தந்தை, வித்யா பூசண் மொகந்தி (விபி மொகந்தி), தனது மகனின் 15 நாள் பிணைக்கு உத்தரவாதமாக இருந்தார். பின்னர் தனது மகனை மறைத்தும்  அடைக்கலம் கொடுத்ததற்காகவும் குற்றச்சாட்டப்பட்டு கைது செய்யப்பட்டார். பின்னர் இவர் 2009இல் மீண்டும் காவல் பணியில் சேர்க்கப்பட்டு, 2012இல் ஓய்வு பெற்றார். தனது மகன் காணாமல் போன ஆறாண்டுகளுக்குப் பிறகு, தனது மகன் எங்கே இருக்கிறார் என்பது பற்றி அறியாமையை வெளிப்படுத்தி, தனது மகன் எந்த பெரிய குற்றமும் செய்யவில்லை என்று கூறினார்.

காவல் துறை அதிகாரிகளான ஏ. எஸ். கில் (ராஜஸ்தான் காவல்துறை தலைமை இயக்குநர் ), விபி மொகந்தி ஆகியோரின்  தலையீட்டால் விசாரணை மந்தமானதாகக் கூறப்படுகிறது. விசாரணை அதிகாரி 29 மே 2007 அன்று திடீரென மாற்றப்பட்டார். இது விரைவான விசாரணைக்கு இடையூறாக இருந்தது.

## தந்தை
இந்தியக் காவல் பணி அதிகாரியான, பிட்டி மொகந்தியின் தந்தை, தேசிய மனித உரிமைகள் ஆணையத்திலும், ராஜஸ்தான் மாநில மனித உரிமைகள் ஆணையத்திலும் மனு அளித்து, தனது மகனுக்கு அவசர மருத்துவ சிகிச்சை தேவை என்றும் கைது செய்யக்கூடாது என்றும் கூறினார். மற்ற கைதிகளுடன் தொடர்புகொள்வதன் மூலம் தனது மகனின் உடல்நிலை சரியில்லாமல் இருப்பதை இவர் கண்டுபிடித்தார். ஜெர்மன் பெண்ணும் தனது மகனும் நெருக்கமாக இருந்ததாகவும், ஒன்றாக வாழ்வதாகவும் வாதிட்டார்.

## காணாமல் போதல்
இவர் மார்ச் 21, 2006 அன்று ஒரு ஜெர்மன் நாட்டவரை வன்கலவி செய்தார். ஜெர்மன் பெண்மணியும் பிட்டி மொகந்தியும் ராஜஸ்தானில் விடுமுறையில் இருந்தனர். 20 மார்ச் 2006 அன்று அல்வாரில் ஒரு விடுதியில் அறையை எடுத்து தங்கியிருந்தனர். இவர் 12 ஏப்ரல் 2006 அன்று விரைவு நீதிமன்றத்தால் குற்றவாளியாக அறிவிக்கப்பட்டார். ஒடிசா மற்றும் ராஜஸ்தானைச் சேர்ந்த காவல்துறையினர் இவரை கண்டுபிடிக்க முடியவில்லை.

ராஜஸ்தான் முதலமைச்சர் பிட்டி மொகந்தியை உயர் குற்றவாளியாகக் கருதுவதால், சிறப்பு குழுக்களை அமைப்பதன் மூலம் அவரை கண்டுபிடிக்க காவலர்கள் முயற்சிப்பதாக உறுதியளித்தனர். எவ்வாறாயினும், குற்றவாளி காணாமல் ஏழு வருடங்களுக்குப் பிறகு, ராஜஸ்தானின் அரசாங்கம் பிட்டி மொகந்தியை கைது செய்ய முடிந்த அனைத்தையும் செய்ததாகக் கூறியது.

## கைது
இவர் இராகவ் ராஜன் என்ற அடையாளத்துடன் ஒரு வங்கியில் பணிபுரிந்தார். ஆந்திராவைச் சேர்ந்த இராகவ் ராஜனாக இவர் பணிபுரியும் வங்கி கிளை அதிகாரிகளுக்கு அநாமதேய கடிதம் மூலம் பிட்டியின் தகவல் கிடைத்தது, அந்த நபர் பிட்டியாக இருக்கலாம் என்று சந்தேகித்தனர். இவரது புகைப்படம் தொலைக்காட்சிகளிலும், இணையத்தில் பாலியல் குற்றங்களின் குற்றம் சாட்டப்பட்ட படங்களில் காட்டப்பட்டது. இது இவரை அடையாளம் காண உதவியது. பிட்டி மொகந்தி கேரளாவின் கண்ணூரில் இருந்து மார்ச் 9, 2013 அன்று கைது செய்யப்பட்டார். .

## மேற்கோள்கள்

பகுப்பு:இந்தியாவில் பெண்களுக்கெதிரான வன்முறைகள்
பகுப்பு:2024 இறப்புகள்
நாடு கடந்த இந்திய அரசின் அஞ்சல் தலைகள்

**நாடு கடந்த இந்திய அரசின் அஞ்சல் தலைகள்** (Azad Hind stamps) என்பது சுபாஷ் சந்திர போஸின் கீழ் உருவான நாடு கடந்த இந்திய அரசின் தற்காலிக அரசாங்கத்திற்காக தயாரிக்கப்பட்ட ஆனால் வெளியிடப்படாத அஞ்சல் தலைகள் ஆகும். அனைத்து அஞ்சல் தலைகளும் பெர்லினிலுள்ள அரசு அச்சகப் பணியகமான இரீச்சுடுக்கரேயில் 100 தாள்களில் போட்டோகிரேவர் முறை மூலம் அச்சிடப்பட்டன.
thumb|200x200px| ஆசாத் இந்த் முத்திரைகளின் சிறிய பெயரளவு மதிப்புகள். கீழ் வரிசையிலுள்ள மூன்றும் கூடுதல் கட்டணம் இல்லாமல் அந்தமான் நிக்கோபார் தீவுகளுக்கு திட்டமிடப்பட்டது

## பின்னணி
"சுதந்திர இந்தியாவின் தற்காலிக அரசாங்கம்" இரண்டாம் உலகப் போரின்போது சப்பானின் ஆதரவுடன் நாடு கடநத அரசாங்கமாக சுபாஷ் சந்திர போஸால் நிறுவப்பட்டது. இந்த அரசாங்கத்திற்காக, நாட்சி ஜெர்மனியில் அஞ்சல் தலைகள் தயாரிக்கத் திட்டமிடப்பட்டன. இந்த அஞ்சல் தலைகள் 1943ஆம் ஆண்டின் தொடக்கத்தில் பெர்லினில் இருந்தபோது போஸ் அவர்களால் தொடங்கப்பட்டது.

## இவற்றையும் காண்க
* நாடு கடந்த இந்திய அரசு
* இந்தியத் தேசிய இராணுவம்
* சிண்டரெல்லா அஞ்சல் தலை

## ஆதாரங்கள்
* *Michel Deutschland-Spezial 2018.* Schwaneberger Verlag GmbH, München 2018.
* ''Indian Legion Stamps and Postal History'' in *Introduction to Foreign Legion Stamps and Postal History*.
## சான்றுகள்

பகுப்பு:இந்திய தேசிய ராணுவம்
சுதி ரஞ்சன் தாஸ்

**சுதி ரஞ்சன் தாஸ்** (*Sudhi Ranjan Das*) (1 அக்டோபர் 1894 &ndash; 18 செப்டம்பர் 1977) இந்தியாவின் 5வது தலைமை நீதிபதியாக இருந்தார். இவர் 1 பிப்ரவரி 1956 முதல் 30 செப்டம்பர் 1959 வரை பணியாற்றினார். இவர் தி ஸ்டேட்ஸ்மேன் என்ற ஆங்கில மொழி செய்தித்தாளின் தலைவராகவும் பணியாற்றினார்.
## சுய சரிதை
சுதி ரஞ்சன் தாஸ் கொல்கத்தாவில் தெலிர்பாகின் முக்கிய வைத்ய தாஸ் குடும்பத்தில் இராக்கல் சந்திர தாஸ் -வினோதினி தாஸ் ஆகியோருக்கு பிறந்தார்.
## கல்வி
இவர் சாந்திநிகேதனின் பாத பாவனா பள்ளியில் பயின்றார். அங்கு இவர் இரவீந்திரநாத் தாகூரின் முதல் நான்கு மாணவர்களில் ஒருவராக இருந்தார். இசுகாட்டிய தேவாலயக் கல்லூரியில் இடைநிலைத் தேர்வுகளை முடித்த பிறகு, இவர் கொல்கத்தா பல்கலைக்கழகத்துடன் இணைந்த வங்காபாசி கல்லூரிக்குச் சென்று, பட்டம் பெற்றார். மேலும் இலண்டன் பல்கலைக்கழகக் கல்லூரியில் சட்டத்தைப் படிக்கத் தொடங்கிய இவர் முதல் வகுப்பு மரியாதையுடன் பட்டம் பெற்றார். இவர் 1918இல் இலண்டனின் கிரேஸ் இன்னில் உள்ள வழக்கறிஞர்கள் சங்கத்துக்கு அழைக்கப்பட்டார்.

## நீதித்துறை வாழ்க்கை
இவர் 1942 இல் கொல்கத்தா உயர் நீதிமன்றத்தின் கூடுதல் நீதிபதியாக உயர்த்தப்பட்டார். 1944இல் கொல்கத்தா உயர் நீதிமன்றத்தில் துணை நீதிபதியானார். இவர் பஞ்சாப் உயர் நீதிமன்றத்தின் தலைமை நீதிபதியாக 1949 முதல் 1950 வரை பணியாற்றினார்.

1950இல் புதிய அரசியலமைப்பு தொடங்கப்படுவதற்கு முன்பு இவர் இந்தியாவின் கூட்டாட்சி நீதிமன்றம்/உச்ச நீதிமன்றத்திற்கு நியமிக்கப்பட்டார். இவர் மூன்று வருடங்களுக்கு மேல் நாட்டின் தலைமை நீதிபதியாக பதவி வகிக்கும் முன் இந்தியாவின் இரண்டு முறை தலைமை நீதிபதியாக பதவி வகித்தார். இவர் செப்டம்பர் 30, 1959 அன்று ஓய்வு பெற்றார்.

## குடும்ப வாழ்க்கை
சுதி ரஞ்சன் தாஸ் இந்தியக் குடிமைப் பணி அதிகாரியான எஸ். பி. மஜும்தாரின் மகள் சுவப்னா மஜும்தாரை மணந்தார். இவர்களுக்கு வான்படை தளபதி சுரஞ்சன் தாஸ், சுக்ரித் ரஞ்சன் தாஸ் என்ற இரண்டு மகன்களும், அஞ்சனா என்ற ஒரு மகளும் பிறந்தனர். அஞ்சனா பின்னர் மத்திய சட்ட அமைச்சரான இவரது இளைய வழக்கறிஞர் அசோக் குமார் சென்னை மணந்தார். இவரது குழந்தைகள் அனைவருக்கும் இரவீந்திரநாத் தாகூர் பெயரிட்டார்.

சித்தரஞ்சன் தாஸ், சரளா ராய், அபலா போஸ், சதீஷ் ரஞ்சன் தாஸ் ஆகியோர் இவரின் உறவினர்கள்.

## 1, சப்தர்ஜங் சாலை
இந்தியாவின் தலைமை நீதிபதியான இவர் முன்னாள் பிரதமர் இந்திரா காந்தி தனது இல்லமாக பயன்படுத்திய 1, சப்தர்ஜங் சாலையில் உள்ள வீட்டில் முன்பு வசித்து வந்தார். இந்த மாளிகை 1984இல் பிரதமர் திருமதி இந்திரா காந்தியின் படுகொலைக்கு சாட்சியாக இருந்தது. இது இப்போது ஒரு அருங்காட்சியகமாக இருக்கிறது.

## சான்றுகள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இந்தியத் தலைமை நீதிபதிகள்
பகுப்பு:1977 இறப்புகள்
பகுப்பு:1894 பிறப்புகள்
சோமி தாஸ்

**சோமி ரஞ்சன் தாஸ்** (*Shomie Ranjan Das*) (பிறப்பு 28 ஆகத்து 1935) ஓர் இந்தியக் கல்வியாளர் ஆவார். தூன் பள்ளியின் முன்னாள் மாணவரான இவர் இந்தியாவின் தூன் பள்ளி, மாயோ கல்லூரி, சானவார் லாரன்ஸ் பள்ளி மூன்று சிறந்த பள்ளிகளின் தலைமை ஆசிரியராக பணியாற்றியுள்ளார். இவர் முன்பு இசுக்கொட்லாந்தின் கார்டன்ஸ்டவுன் பள்ளியில் கற்பித்தார். இவர் ஐதராபாத்து, விசாகப்பட்டினம்,  மொகாலி, பெங்களூர் ஆகிய இந்திய நகரங்களில் ஓக்ரிட்ஜ் சர்வதேசப் பள்ளியை நிறுவினார்.

## தொழில்
தூன் பள்ளியில் தனது முந்தைய கல்விக்குப் பிறகு, இவர் கொல்கத்தா கேம்பிரிச்சுப் பல்கலைக்கழகம், கேம்பிரிச்சுப் பல்கலைக்கழகத்தின் செயின்ட் சேவியர் கல்லூரி ஆகியவற்றில் பட்டம் பெற்றார். கார்டன்ஸ்டவுன் பள்ளியில் பணிபுரிந்த பிறகு, 1969 முதல் 1974 வரை மாயோ கல்லூரியின் முதல்வராக இருந்த இவர் வேல்சு இளவரசர் சார்லஸுக்கு கற்பித்தார். இவர் 1974இல் சானவார் லாரன்ஸ் பள்ளியின் தலைமையாசிரியராகப் பண்யேற்று 1988 வரை பதவியில் இருந்தார்.

இவர் 1988 முதல் 1995 வரை தூன் பள்ளியின் தலைமையாசிரியராகப் பணியாற்றினார். இவருக்குப் பிறகு ஜான் மேசன் என்பவர் பதவியேற்றார். இவர் மாயோ கல்லூரியின் முதல்வராகவும் பணியாற்றினார். அங்கு இவர் எல்லா காலத்திலும் மிகச்சிறந்த முதல்வர்களில் ஒருவராக மதிக்கப்படுகிறார். தூன் பள்ளியிலிருந்து ஓய்வு பெற்ற பிறகு, இவர் ஒரு கல்வி ஆலோசகரானார். மேலும் இவர் நாடெங்கிலும் கிட்டத்தட்ட 76 பள்ளிகளுக்கு கல்வியில் தனது ஆலோசனையை வழங்கி வருகிறார். நாடு முழுவதும். கொல்கத்தாவில் அடமாஸ் சர்வதேசப் பள்ளியை அமைப்பதில் இவர் முக்கியப் பங்கு வகிக்கிறார்.  இவர் தற்போது ஓக்ரிட்ஜ் சர்வதேசப் பள்ளியின் தலைவராக உள்ளார்.

இவர் இந்திய வழக்கறிஞரும் சமூக சீர்திருத்தவாதியுமான சதீஷ் ரஞ்சன் தாஸின் பேரன் ஆவார்.

## சான்றுகள்

## வெளி இணைப்புகள்
*Profile by Adamas International School

பகுப்பு:வாழும் மக்கள்
பகுப்பு:1935 பிறப்புகள்
மாயா ராய்

**மாயா ராய்** (*Maya Ray*) ஓர் வழக்கறிஞரும் மேற்கு வங்காளத்தைச் சேர்ந்த இந்திய அரசியல்வாதியுமாவார். 1972இல் மேற்கு வங்கத்தின் இராய்கஞ்ச் மக்களவைத் தொகுதியிலிருந்து இந்திய நாடாளுமன்றத்தின் மக்களவைக்கு நடந்த இடைத்தேர்தலில் இவர் தேர்ந்தெடுக்கப்பட்டார்.

## தொழில்
இராய்கஞ்ச் மக்களவைத் தொகுதியின் உறுப்பினரான இவரின் கணவர் சித்தார்த்த சங்கர் ராய் 1972இல் மேற்கு வங்கத்தின் முதல்வராக பதவியேற்ற பிறகு அந்த இடத்துக்கு நடந்த இடைத்தேர்தலில் இவர் போட்டியிட்டு வெற்றி பெற்றார்.

ஐக்கிய அமெரிக்க சார்பாளர்கள் அவைஉறுப்பினர் மறைந்த தாமஸ் ஜே. மான்டன் என்பவரால் ஒரு வழக்கறிஞராக இவர் ஒருமுறை "புகழ்பெற்ற வழக்கறிஞர் மற்றும் முன்னாள் தேர்ந்தெடுக்கப்பட்ட அதிகாரி" என்று குறிப்பிடப்பட்டார்,

## இறப்பு
இவர் தனது கணவர் இறந்து இரண்டரை வருடங்களுக்குப் பிறகு, 11 மார்ச் 2013 அன்று சிறுநீரக செயலிழப்பால் இறந்தார்.

## சான்றுகள்

பகுப்பு:1927 பிறப்புகள்
பகுப்பு:2013 இறப்புகள்
பகுப்பு:5வது மக்களவை உறுப்பினர்கள்
வெள்ளையா இருக்கிறவன் பொய் சொல்ல மாட்டான்

***வெள்ளையா இருக்கிறவன் பொய் சொல்ல மாட்டான்*** (*Vellaiya Irukiravan Poi Solla Maatan*) என்பது புதுமுக இயக்குநர் ஏ. எல். அபனீந்திரன் எழுதி இயக்கி 2015ஆம் ஆண்டு தமிழ் மொழியில் வெளிவந்த நகைச்சுவைத் திரைப்படமாகும். இந்த படத்தில் பிரவீன்குமார், சனம் ஷெட்டி, ஷாலினி வட்னிகட்டி, பால சரவணன், அருள்தாஸ், ஜெயப்பிரகாசு, கார்த்திக் குமார், ஆடுகளம் நரேன் ஆகியோர் நடித்திருகின்றனர். படம் 24 திசம்பர் 2015 அன்று வெளியிடப்பட்டது. படத்துக்கு ஜோசுவா சிறீதர் இசையமைத்திருந்தார்.

## நடிகர்கள்

## தயாரிப்பு

## சான்றுகள்

## வெளி இணைப்புகள்
*
*Official Website 
*Facebook Page Official Facebook
பகுப்பு:இந்தியத் தமிழ்த் திரைப்படங்கள்
பகுப்பு:2015 தமிழ்த் திரைப்படங்கள்
தாம்பரம் மாநகராட்சி

**தாம்பரம் மாநகராட்சி** (**Tambaram City Municipal Corporation**) தமிழ்நாட்டின் செங்கல்பட்டு மாவட்டத்தின் தாம்பரம், பல்லாவரம், பம்மல், செம்பாக்கம், மற்றும் அனகாபுத்தூர்  ஆகிய 5 நகராட்சிப் பகுதிகளையும், சிட்லப்பாக்கம்,  மாதம்பாக்கம், பெருங்களத்தூர், பீர்க்கன்கரணை மற்றும் திருநீர்மலை ஆகிய 5 பேரூராட்சிகளையும்  இணைத்து புதிய  தாம்பரம் மாநகராட்சியை நிறுவ 3 நவம்பர் 2021 அன்று தமிழ்நாடு அரசு அரசாணை வெளியிட்டது. இதன் நிர்வாகத் தலைமையிடம் தாம்பரம் ஆகும்.

தாம்பரம் மாநகராட்சி நிறுவுவதற்கான தமிழ்நாடு அரசின் அவசரச் சட்டத்திற்கு 5 நவம்பர் 2021 அன்று தமிழ்நாடு ஆளுநர் ஒப்புதல் அளித்தார். தற்போதைய மாநகராட்சித் தலைவராக (மேயர்) திராவிட முன்னேற்றக் கழகத்தின் க. வசந்தகுமாரி உள்ளார்.

## தாம்பரம் மாநகராட்சியில் இணைக்கப்பட்ட பகுதிகள்

### [[நகராட்சி]]கள்
# தாம்பரம்
# பல்லாவரம்  
# பம்மல்
# அனகாபுத்தூர்
# செம்பாக்கம்
பேரூராட்சிகள்
# சிட்லப்பாக்கம்
#  மாதம்பாக்கம்
# பெருங்களத்தூர்
# பீர்க்கன்கரணை 
#  திருநீர்மலை
## வார்டுகள் & மண்டலங்கள்
87.64 சதுர கிலோமீட்டர் பரப்பளவு கொண்ட தாம்பரம் மாநகராட்சி 70 வார்டுகளும், 5 மண்டலங்களும் கொண்டுள்ளது.
## தாம்பரம் மாநகராட்சி தேர்தல், 2022
2022-ஆம் ஆண்டில் முதன் முதலாக தாம்பரம் மாநகராட்சியின் 70 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 54 வார்டுகளையும், அதிமுக 9 வார்டுகளையும், சுயேச்சைகள் 7 வார்டுகளையும் கைப்பற்றினர். திமுகவின் க. வசந்தகுமாரி மேயராகவும்; கோ. காமராஜ் துணை மேயராகவும் தேர்வு செய்யப்பட்டனர்.

## இதனையும் காண்க
* சென்னை மாநகராட்சி 
* ஆவடி மாநகராட்சி
* தாம்பரம் மாநகரக் காவல் ஆணையரகம்
* ஆவடி மாநகரக் காவல் ஆணையரகம்
* தமிழக மாநகராட்சிகள்
* தமிழக நகராட்சிகள்

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:செங்கல்பட்டு மாவட்ட மாநகராட்சிகள்
தாம்பரம் மாநகரக் காவல் ஆணையரகம்

**தாம்பரம் மாநகரக் காவல் ஆணையரகம்**,  சட்டமன்றக் கூட்டத்தில் காவல் துறை  மானியக்கோரிக்கையின் போது, முதலமைச்சர் மு. க.  ஸ்டாலின், 13 செப்டம்பர் 2021 அன்று, புதிதாக தாம்பரம் மற்றும் ஆவடி காவல் ஆணையரகங்கள் உருவாக்கப்படும் என அறிவித்தார்.

1 சனவரி 2022 அன்று தாம்பரம் காவல் ஆணையரகத்தை தமிழக முதலமைச்சர் முறைப்படி துவக்கி வைத்தார். கூடுதல் தலைமை காவல் தலைவர் எம். ரவி தாம்பரம் மாநகரக் காவல் ஆணையராக பதவியேற்று இவரது பணி ஓய்விற்கு பின்னர் புதிய காவல் ஆணையராக கூடுதல் காவல் தலைவர் அமல்ராஜ் நியமிக்கபட்டுள்ளார்.. 

தாம்பரம் மாநகரக் காவல் ஆணையரகத்தின் கீழ் 20 காவல் நிலையங்கள் செயல்படும். முன்னதாக தாம்பரம் காவல் ஆணையரகத்தை நிறுவதற்கு சிறப்பு அதிகாரியாக கூடுதல் காவல் தலைவர் **எம். இரவி**  இ. கா. ப நியமிக்கப்பட்டார். தாம்பரம் காவல் ஆணையரக அலுவலகம் தற்காலிகமாக சோழிங்கநல்லூரில் உள்ள தனியார் கட்டிடத்தில் அலுவலகம் செயல்படும்.

## கட்டுப்பாட்டில் உள்ள காவல் நிலையங்கள்
சென்னை மாநகரக் காவல் ஆணையரகத்தின் கீழ் செயல்படும் 13 காவல் நிலையங்களுடன், காஞ்சிபுரம் மாவட்டத்தில் உள்ள 2 காவல் நிலையங்கள் மற்றும் செங்கல்பட்டு மாவட்டத்தில் உள்ள 5 காவல் நிலையங்களும் இணைக்கப்பட்டு தாம்பரம் காவல் ஆணையரகத்தின் கீழ் இயங்கும்.
### [[சென்னை மாநகரக் காவல்|சென்னை மாநகரக் ஆணையகரத்திலிருந்து]] இணைக்கப்பட்ட காவல் நிலையங்கள்
# தாம்பரம் 
# குரோம்பேட்டை
#பல்லாவரம்
# பள்ளிக்கரணை
# சேலையூர்
# சிட்லப்பாக்கம்
# பீர்க்கன்கரணை 
# குன்றத்தூர்
# கானாத்தூர்
# சங்கர்நகர்
# பெரும்பாக்கம் 
# செம்மஞ்சேரி
#
# கண்ணகி நகர்

### செங்கல்பட்டு மாவட்டத்திலிருந்து இணைக்கப்பட்ட காவல் நிலையங்கள்
# கூடுவாஞ்சேரி
#ஓட்டேரி (வண்டலூர்)
# மறைமலைநகர்
# தாழம்பூர்
# கேளம்பாக்கம்
### காஞ்சிபுரம் மாவட்டத்திலிருந்து இணைக்கப்பட்ட காவல் நிலையங்கள்
# சோமங்கலம்
# மணிமங்கலம் 
## இதனையும் காண்க
*  சென்னை மாநகரக் ஆணையரகம்
* ஆவடி மாநகரக் காவல் ஆணையரகம்

## மேற்கோள்கள்

பகுப்பு:சென்னை
பகுப்பு:சென்னை மாவட்டம்
பகுப்பு:செங்கல்பட்டு மாவட்டம்
பகுப்பு:காஞ்சிபுரம் மாவட்டம்
பகுப்பு:தமிழ்நாடு காவல்துறை
தாம்பரம் மாநகர காவல் ஆணையரகம்
யாசுதிகா பாட்யா

**யாசுதிகா பாட்யா** (Yastika Bhatia பிறப்பு 11 சனவரி 2000) ஓர் இந்தியத் துடுப்பாட்ட வீராங்கனை ஆவார் . பிப்ரவரி 2021 இல், தென்னாப்பிரிக்காவுக்கு எதிரான வரையிட்ட நிறைவுகள் துடுப்பாட்டப் போட்டியில் இந்தியப் பெண்கள் துடுப்பாட்ட அணியில் அறிமுகமானார்.  இவர் திசம்பர் 2019 இல் ஆத்திரேலியா சுற்றுப்பயணத்தின் போது இந்திய மகளிர் அ அணிக்காக விளையாடினார்.

ஆகத்து 2021 இல் பாட்யா ஆத்திரேலிய அணிக்கு எதிரான பெண்கள் தேர்வுத் துடுப்பாட்டத் தொடருக்காக மீண்டும் தேசிய அணிக்குத் தேர்வானார். மகளிர் ஒருநாள் பன்னாட்டுத் துடுப்பாட்டப்  போட்டியில் 21 செப்டம்பர் 2021 அன்று இந்தியாவுக்காக ஆஸ்திரேலியாவுக்கு எதிராக அறிமுகமானார். 30 செப்டம்பர் 2021 இல் இந்தியாவுக்காக ஆஸ்திரேலியாவுக்கு எதிராக தனது முதல் தேர்வுத் துடுப்பாட்டப் போட்டியில் அறிமுகமானார்.   7 அக்டோபர் 2021 அன்று, ஆஸ்திரேலியாவுக்கு எதிராக பெண்கள் பன்னாட்டு இருபது20 போட்டியில் அறிமுகமானார்.

## சான்றுகள்


பகுப்பு:இந்தியப் பெண்கள் இருபது20 வீராங்கனைகள்
பகுப்பு:வாழும் மக்கள்
பகுப்பு:2000 பிறப்புகள்
சினேகா தீப்தி

**ஊடல சினேகா தீப்தி** (Vootala Sneha Deepthi பிறப்பு 10 செப்டம்பர் 1996) ஓர் இந்தியத் துடுப்பாட்ட , வீராங்கனையான இவர் இந்தியப் பெண்கள் துடுப்பாட்ட அணிக்காக விளையாடி வருகிறார் . இவர் ஏப்ரல் 2013 இல் வங்காளதேசப் பெண்கள் துடுப்பாட்ட அணிக்கு எதிராக சர்வதேச போட்டியில் அறிமுகமானார். இரண்டு பெண்கள் பன்னாட்டு இருபது -20  மற்றும் ஒரு மகளிர் ஒபது போட்டியிலும் விளையாடியுள்ளார். உள்ளூர்ப் போட்டிகளில் தென் மண்டலம் மற்றும் ஆந்திராவுக்காக விளையாடியுள்ளார்.

## வாழ்க்கை
சினேகா தீப்தி ஆந்திராவின் விசாகப்பட்டினத்தில் 1996 இல் பிறந்தார். குழந்தைப் பருவத்தில் எந்த விளையாட்டிலும் தீவிரமாக ஆர்வம் காட்டவில்லை என்றாலும், சகோதரர் மற்றும் தந்தையுடன் இணைந்து தெருவோரமாக துடுப்பாட்டம் விளையாடியுள்ளார்.  தந்தையின் அறிவுறுத்தல் காரணமாக இவர் துடுப்பாட்டம் விளையாடத் துவங்கினார். நான்காம் தரநிலையின் போது இவர் பயிற்சி வகுப்புகளிலும் கலந்து கொண்டுள்ளார். இவரின் தந்தை சினேகா தீப்தி மற்றும் அவரது தங்கை ரம்யா தீபிகா ஆகியோரை கோடைகால பயிற்சி முகாமில் சேர்த்தார். இவரது குடும்பம் உக்குநகரத்திலிருந்து (விசாகப்பட்டினம் இரும்பு ஆலை) விசாகப்பட்டினத்தின் மற்றொரு புறநகரான போதிநமல்லய்யா பாலத்திற்கு குடிபெயர்ந்தது. பயிற்சியாளர் கிருஷ்ணாராவின் கீழ் முறையான பயிற்சி பெற்றார் மற்றும் மருத்துவர் ஒய். எஸ். ராஜசேகர் ரெட்டி துடுப்பாட்ட அரங்கத்தின் வசதிகளையும் பயன்படுத்திக்கொண்டார்.

2013 இல், தீப்தி ஆந்திரப் பெண்கள் துடுப்பாட்ட அணியில் இருந்து இரு நூறுகள் அடித்த முதல் துடுப்பாட்ட வீராங்கனை ஆனார். மாவட்டங்களுக்கு இடையேயான மூத்த பெண்கள்  துடுப்பாட்டப் போட்டியில் கிழக்கு கோதாவரிக்கு எதிராக 203 ஓட்டங்கள் எடுத்து இறுதிவரை ஆட்டமிழக்காமல் இருந்தார். 2012-13 வங்காளதேசத் துடுப்பாட்ட அணிக்கு எதிரான தொடருக்கான தேசிய அணிக்கு இவர் தேர்ந்தெடுக்கப்பட்டார். அதன்மூலம் மிக இளம் வயதில் பெண்கள் பன்னாட்டு இருபது20 போட்டியில் விளையாடிய இந்திய வீராங்கனை எனும் பெருமை பெற்றார். அப்போது அவருக்கு வயது 16 வருடங்கள் மற்றும் 204 நாட்கள் ஆகும்  ஆகஸ்ட் 2015 இல், ஏசிஏ வட மண்டல மாவட்டங்களுக்கு இடையேயான பெண்கள் போட்டியின் தகுதிச் சுற்றுப் போட்டியில் ஸ்ரீகாகுளத்திற்கு எதிராக  350 ஓட்டங்கள் எடுத்தார். இந்த போட்டியில் அவர் நான்கு ஓட்டங்களுக்கு இரண்டு இலக்குகளையும் கைப்பற்றினார்.

## வெளி இணைப்புகள்

* கிரிக் இன்ஃபோ

## சான்றுகள்


பகுப்பு:வாழும் மக்கள்
பகுப்பு:1996 பிறப்புகள்
பகுப்பு:இந்தியப் பெண்கள் இருபது20 வீராங்கனைகள்